gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3741, del 03-05-2000 (2000/3371)

ORDRE de 6 d'abril de 2000, de la Conselleria de Cultura, Educació i Ciència, per la qual es modifica l'Ordre de 12 de gener de 2000, per la qual es constituïx la Mesa de les Organitzacions d'Alumnes i Administració Educativa.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/04/04/(1)/dof/vci/html**

### Dades del document

Número de DOGV
:   3741

Data del DOGV
:   03-05-2000

Secció del DOGV
:   I. DISPOSICIONS GENERALS

Número del document
:   2000/3371


Data del document
:   04-04-2000

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * alumnat
    * legislació
    * organització administrativa
    * alumne
    * reglament intern

ORDRE de 6 d'abril de 2000, de la Conselleria de Cultura, Educació i Ciència, per la qual es modifica l'Ordre de 12 de gener de 2000, per la qual es constituïx la Mesa de les Organitzacions d'Alumnes i Administració Educativa. [2000/X3371]
  
Per Ordre de 12 de gener de 2000, de la Conselleria de Cultura, Educació i Ciència, es va constituir la Mesa de les Organitzacions d'Alumnes i Administració Educativa. La dita ordre contempla en l'apartat quart la composició de la Mesa, sense que es preveja expressament la possibilitat de delegar l'assistència a les seues reunions.
  
A fi d'aclarir la composició de la Mesa d'Alumnes i fent ús de les facultats conferides en la disposició final primera del Decret 127/1986, de 20 d'octubre, del Consell de la Generalitat Valenciana, i en l'article 35 de la Llei 5/1983, de 30 de desembre, de Govern Valencià,
  
ORDENE
  
Únic
  
Es modifica l'apartat quart, lletres a, b i c de l'Ordre de 12 de gener de 2000, per la qual es constituïx la Mesa de les Organitzacions d'Alumnes i Administració Educativa, que queda redactat de la forma següent:
  
«Quart
  
El subsecretari o la subsecretària de la Conselleria de Cultura, Educació i Ciència, o persona que delegue, que la presidirà.
  
Els directors generals de la Conselleria de Cultura, Educació i Ciència, amb competència en matèria d'ensenyament i esports, en aquelles sessions en què es tracten qüestions del seu àmbit competencial, o persona que deleguen.
  
El cap o la cap del Servei de Relacions Institucionals i Participació Social de la Subsecretaria, o persona que delegue, que actuarà com a secretari o secretària».
  
DISPOSICIÓ FINAL
  
Esta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 6 d'abril de 2000
  
El conseller de Cultura, Educació i Ciència,


Còpia Permalink ELI
Diari Oficial de la Generalitat Valenciana


Sumari del DOGV 3754, del 22-05-2000 (2000/4090)

DECRET 4/2000, de 19 de maig, del president de la Generalitat Valenciana, pel qual cessa el conseller de Sanitat, senyor José Emilio Cervera Cardona.
-----------------------------------------------------------------------------------------------------------------------------------------------------

### Dades del document

Número de DOGV
:   3754

Data del DOGV
:   22-05-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/4090


Data del document
:   19-05-2000

Organisme emissor
:   Presidència de la Generalitat

Tipus de document
:   Decret

Descriptors 

:   * Conselleria de Sanitat
    * Govern Valencià
    * legislació

DECRET 4/2000, de 19 de maig, del president de la Generalitat Valenciana, pel qual cessa el conseller de Sanitat, senyor José Emilio Cervera Cardona. [2000/X4090]
  
D'acord amb el que estableixen l'article 17.2 de l'Estatut d'Autonomia de la Comunitat Valenciana i els articles 16.b) i 36 de la Llei de la Generalitat Valenciana 5/1983, de 30 de desembre, de Govern Valencià,
  
DECRETE
  
El cessament, a petició pròpia, del senyor José Emilio Cervera Cardona com a conseller de Sanitat, i se li agraeixen els serveis prestats.
  
València, 19 de maig de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
Diari Oficial de la Generalitat Valenciana


Sumari del DOGV 3716, del 24-03-2000 (2000/1853)

Notificació de resolució d’expedient administratiu de desnonament per ocupació il·legal recent. Expedient número A-DAFP-0018/1999.
----------------------------------------------------------------------------------------------------------------------------------

### Dades del document

Número de DOGV
:   3716

Data del DOGV
:   24-03-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1853


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de resolució d'expedient administratiu de desnonament per ocupació il·legal recent. Expedient número A-DAFP-0018/1999. [2000/A1853]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present notificació es fa saber a l'interessat que s'indica la resolució d'expedient administratiu de desnonament per ocupació il·legal recent.
  
L'interessat, per a coneixement i constància del contingut íntegre de l'expedient, podrà comparéixer a les oficines de l'Institut Valencià d'Habitatge, SA. al carrer Girona número 4, 2.n, d'Alacant, en horari de 09.00 a 13.00 hores, de dilluns a divendres, excepte festius, i disposa d'un termini, per a aquest fi, de 15 dies hàbils.
  
Expedient número: A-DOI-0018/1999.
  
Dades de l'ocupant:
  
- Cognoms: González Cárcel.
  
- Nom: Josefina.
  
Dades de l'habitatge:
  
- Codi de l'habitatge: 03/0926/0031.
  
- Adreça: carrer Morriones, número 56, 1r, esquerra.
  
- Localitat: Torrevieja.
  
- Província: Alacant.
Diari Oficial de la Generalitat Valenciana


Sumari del DOGV 3853, del 09-10-2000 (2000/8151)

DECRET 12/2000, de 6 d'octubre, del president de la Generalitat Valenciana, pel qual concedeix la Medalla d'Or de la Generalitat Valenciana al Mèrit Esportiu en l'edició de 2000 al senyor Enrique Sarasol Soler, Sarasol.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3853

Data del DOGV
:   09-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8151


Data del document
:   06-10-2000

Organisme emissor


Tipus de document
:   Decret

Descriptors 

:   * distinció honorífica
    * esport

DECRET 12/2000, de 6 d'octubre, del president de la Generalitat Valenciana, pel qual concedeix la Medalla d'Or de la Generalitat Valenciana al Mèrit Esportiu en l'edició de 2000 al senyor Enrique Sarasol Soler, Sarasol. [2000/8151]
  
La Llei 4/1993, de 20 de desembre, de l'Esport de la Comunitat Valenciana, assenyala, a l'article 3, com una de les línies generals d'actuació en el desenvolupament de la política esportiva de la Generalitat Valenciana, el reconeixement i el premi a les persones i entitats que s'hagen distingit en la pràctica, la gestió i la promoció de l'esport mitjançant la Medalla i la Placa de la Generalitat Valenciana al Mèrit Esportiu.
  
El Decret 33/1986, de 10 de març, del Govern Valencià, i l'Ordre de 26 de juny de 1989, de la Conselleria de Cultura, Educació i Ciència, regulen la concessió de la Medalla d'Or de la Generalitat Valenciana al Mèrit Esportiu.
  
El senyor Enrique Sarasol Soler, nascut a Genovés, té en el seu haver la pràctica totalitat dels guardons referits a les diferents competicions de pilota hagudes els darrers anys. Campió del món de llargues el 1996 i 1998, i d'Europa el 1993 i 1999 amb la Selecció Valenciana, en el III Mundial de Pilota realitzat l'any 2000 s'ha proclamat campió en llargues, joc europeu i frontó, i ha estat distingit com el millor jugador del món.
  
Per això, i en ús de les atribucions que legalment tinc conferides i a proposta del conseller de Cultura i Educació,
  
DECRETE
  
Article únic
  
Concedir la Medalla de la Generalitat Valenciana al Mèrit Esportiu, en la categoria d'or, al senyor Enrique Sarasol Soler, Sarasol.
  
València, 6 d'octubre de 2000
  
El president de la Generalitat Valenciana,
Diari Oficial de la Generalitat Valenciana


Sumari del DOGV 3695, del 24-02-2000 (2000/1401)

CORRECCIÓ d'errades de la Resolució de 10 de juny de 1999, del secretari general de la Conselleria de Presidència, per la qual s'acorda la inscripció de l'adaptació dels Estatuts del Col·legi Oficial d'Ajudants Tècnics Sanitaris i Diplomats en Infermeria de València.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3695

Data del DOGV
:   24-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1401


Data del document
:   24-02-2000

Organisme emissor
:   Conselleria de Justícia i Administracions Públiques

Tipus de document
:   Correcció d'errades

Correcció d'errades

 Descriptors 

:   * reglament intern
    * legislació
    * personal sanitari
    * col·legi professional

CORRECCIÓ d'errades de la Resolució de 10 de juny de 1999, del secretari general de la Conselleria de Presidència, per la qual s'acorda la inscripció de l'adaptació dels Estatuts del Col·legi Oficial d'Ajudants Tècnics Sanitaris i Diplomats en Infermeria de València. [2000/1401]
Diari Oficial de la Generalitat Valenciana


Sumari del DOGV 3838, del 18-09-2000 (2000/7353)

Informació pública del Pla de Reforma Interior de millora de la unitat d'execució del carrer del Cid, promogut d'ofici per aquest ajuntament.
---------------------------------------------------------------------------------------------------------------------------------------------

### Dades del document

Número de DOGV
:   3838

Data del DOGV
:   18-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7353


Organisme emissor
:   Ajuntament de Novelda

Tipus de document
:   Anunci

Informació pública del Pla de Reforma Interior de millora de la unitat d'execució del carrer del Cid, promogut d'ofici per aquest ajuntament. [2000/A7353]
  
Pel Decret de data 17 d'agost de 2000, l'alcaldessa presidenta accidental de l'Ajuntament de Novelda ha resolt obrir un període d'informació pública de 20 dies comptadors a partir de l'endemà de la publicació d'aquest edicte en el Diari Oficial de la Generalitat Valenciana del Pla de Reforma Interior de millora de la unitat d'execució del carrer del Cid, promogut d'ofici per aquest ajuntament.
  
La documentació susdita estarà a la vista durant l'esmentat període d'exposició pública a les dependències d'Urbanisme de l'Ajuntament de Novelda.
  
Es fa l'advertiment que, dins del termini de 20 dies comptadors des de la publicació de l'edicte en el Diari Oficial de la Generalitat Valenciana, qualsevol persona podrà consultar la documentació de l'esmentat instrument de planejament i formular-hi les al·legacions i suggeriments que estimen convenients.
  
Finalment, aquest edicte compleix la funció de notificació per edictes, de conformitat amb el que disposa l'article 59.4 de la Llei 30/1992, respecte dels propietaris de parcel·les la titularitat o domicili dels quals són desconeguts, a l'efecte de notificació. Tot seguit s'assenyalen les referències cadastrals de les parcel·les desconegudes afectades per l'actuació: 4614007 XH9541S 0001, 4614010 XH9541S 0001.
Diari Oficial de la Generalitat Valenciana


Sumari del DOGV 3860, del 19-10-2000 (2000/7872)

Resolución de 14 de setembre del 2000, de la Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que sotmet a informació pública l'expedient per a la creació d'un centre sanitari a Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3860

Data del DOGV
:   19-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7872


Organisme emissor
:   Conselleria de Sanitat

Tipus de document
:   Anunci

Resolución de 14 de setembre del 2000, de la Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que sotmet a informació pública l'expedient per a la creació d'un centre sanitari a Alacant. [2000/X7872]
  
En aquesta Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat de la Generalitat Valenciana s'instrueix l'expedient, promogut pel senyor Emiliano Corrales Alvarado, la creació del centre sanitari Clínica Cazorla - Villazul, a la carretera de la Llar Provincial núm. 12, d'Alacant.
  
Segons que preveu l'article 10 de l'Ordre de 10 d'abril de 1989 d'aquesta conselleria (Diari Oficial de la Generalitat Valenciana núm. 1.050), en relació amb el que disposa el Decret 87/1999, de 30 de juliol, resolc:
  
Sotmetre aquest expedient a informació pública durant vint dies a fi que, qui hi estiga interessat, puga examinar l'expedient i formular-hi les al·legacions que considere oportunes dins d'aquest termini, comptador des de l'endemà de la publicació d'aquesta resolució.
  
Les al·legacions caldrà presentar-les per escrit en la Secció de Qualitat dels Processos Assistencials del Servei de Recursos Sanitaris de la Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, situada a València, c/ del misser Mascó núm. 31, que és on es troba l'expedient, perquè puguen examinar-lo les persones interessades. També es podran presentar en qualsevol òrgan administratiu dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3671, del 21-01-2000 (2000/143)

Informació pública del programa per al desenvolupament de l'actuació aïllada de l'alternativa tècnica Mestre Giner.
-------------------------------------------------------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/143


Organisme emissor
:   Ajuntament d'Onda

Tipus de document
:   Anunci

Informació pública del programa per al desenvolupament de l'actuació aïllada de l'alternativa tècnica Mestre Giner. [2000/F143]
  
La mercantil Grupin, SA, ha presentat a l'ajuntament, a l'empara del que estableixen els articles 44, 45 i 46 de la Llei 6/1994, de 15 de novembre, de la Generalitat Valenciana, una proposta de programa per al desenvolupament de l'actuació aïllada denominada Mestre Giner (alternativa tècnica), l'àmbit d'actuació de la qual comprén el sòl urbà residencial del solar situat al carrer del Mestre Giner, número 9, d'Onda. Aquesta alternativa tècnica està composta per una memòria i un avantprojecte d'enderrocament i d'urbanització.
  
D'acord amb el que estableix l'article 46.3 de l'esmentada llei, i en virtut del Decret de l'Alcaldia de data 9 de desembre de 1999, se sotmet l'alternativa tècnica del programa a informació pública pel termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana, a l'efecte que els interessats puguen presentar al·legacions i/o alternatives tècniques en competència.
  
La documentació constitutiva de l'alternativa tècnica esmentada, que es va presentar a l'Ajuntament d'Onda el 25 de novembre de 1999, podrà ser consultada pels interessats a la tercera planta de la corporació (Negociat d'Urbanisme).
  
El termini assenyalat de 20 dies serà prorrogable si durant els 10 primers dies de la informació pública algú es comprometera a presentar altra alternativa tècnica. Aquesta pròrroga es farà constar en el expedient i s'anunciarà al tauler d'anuncis de l'ajuntament.
  
Les proposicions juridicoeconòmiques es presentaran durant els cinc dies següents al venciment del termini per a la presentació d'alternatives tècniques, i l'acte d'obertura de pliques es realitzarà l'endemà hàbil a la conclusió del termini per a presentar-les.
  
Una vegada concloses les actuacions anteriors, l'ajuntament en ple actuarà en la forma establida en l'article 47 de la Llei 6/1994, de 15 de novembre, i disposarà d'un termini de 40 dies hàbils per a dictar la resolució definitiva sobre l'aprovació i adjudicació del programa.
Diari Oficial de la Generalitat Valenciana


Sumari del DOGV 3814, del 14-08-2000 (2000/6383)

Subhasta número 2000/04/192. Ajuda a la regeneració de les masses existents a Jérica, Segorbe i Montanejos.
-----------------------------------------------------------------------------------------------------------

### Dades del document

Número de DOGV
:   3814

Data del DOGV
:   14-08-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/6383


Data del document
:   17-07-2000

Organisme emissor
:   Conselleria de Medi Ambient

Tipus de document
:   Subhasta

Anàlisi jurídica

 Descriptors 

:   * contracte de serveis

Subhasta número 2000/04/192. Ajuda a la regeneració de les masses existents a Jérica, Segorbe i Montanejos. [2000/S6383]
  
1. Entitat adjudicadora
  
a) Organisme: Conselleria de Medi Ambient.
  
b) Dependència que tramita l'expedient: Servei de Gestió Administrativa.
  
c) Número expedient: 2000/04/192.
  
2. Objecte del contracte
  
a) Descripció de l'objecte: ajuda a la regeneració de les masses existents a Jérica, Segorbe i Montanejos.
  
b) Lloc d'execució: Jérica, Segorbe i Montanejos.
  
c) Termini d'execució: 12 mesos.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: subhasta.
  
4. Pressupost base de licitació
  
- Import total: 37.486.830 pessetes/311.558,29 euros.
  
5. Garanties
  
- Provisional: es dispensa.
  
6. Obtenció de documentació i informació
  
a) Informació i obtenció de plecs: 96 386 59 26 i 96 386 63 61.
  
Consulta de plecs: Conselleria de Medi Ambient; Servei de Gestió Administrativa.
  
b) Adreça: carrer de Francesc Cubells, 7.
  
c) Localitat i codi postal: València 46022.
  
d) Telèfon: 84 702 91 04.
  
e) Fax: 96 386 50 75.
  
f) Data límit d'obtenció de documents i informació: fins a l'últim dia de presentació de proposicions.
  
7. Requisits específics del contractista
  
a) Classificació: grup K, subgrup 6, categoria c.
  
8. Presentació de les ofertes
  
a) Data límit de presentació: fins a les 14.00 hores del vint-i-sisé dia natural comptat des de l'endemà de la publicació d'aquest anunci en el Diari Oficial de la Generalitat Valenciana. Si coincideix en dissabte, es prorrogarà fins al primer dia hàbil següent.
  
b) Documentació a presentar:
  
- Sobre A, amb la documentació general.
  
- Sobre B, amb la proposició econòmica.
  
Les ofertes econòmiques s'han d'ajustar al model establit en el plec de clàusules administratives.
  
c) Lloc de presentació:
  
- Registre General de la Conselleria en València: c/ Francesc Cubells, 7.
  
- Direcció Territorial d'Alacant: c/ Churruca, 29.
  
- Direcció Territorial de Castelló de la Plana: av. Germans Bou, 47.
  
9. Obertura d'ofertes
  
En el lloc indicat en el punt 6 del present anunci el dia 20 de setembre de 2000, a les 12.00 hores, en acte públic.
  
10. Despeses d'anunci: són a càrrec de l'adjudicatari.
Diari Oficial de la Generalitat Valenciana


Sumari del DOGV 3833, del 11-09-2000 (2000/7012)

RESOLUCIÓ de 21 de juliol de 2000, de la Universitat de València, per la qual nomena, en virtut de concurs, Pedro Cantos Sánchez professor titular d'universitat en l'àrea de coneixement de Fonaments de l'Anàlisi Econòmica.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3833

Data del DOGV
:   11-09-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/7012


Organisme emissor
:   Universitat de València

Tipus de document
:   Resolució

RESOLUCIÓ de 21 de juliol de 2000, de la Universitat de València, per la qual nomena, en virtut de concurs, Pedro Cantos Sánchez professor titular d'universitat en l'àrea de coneixement de Fonaments de l'Anàlisi Econòmica. [2000/Q7012]
  
De conformitat amb la proposta formulada per la comissió constituïda per a jutjar el concurs convocat per la Resolució de 12 de gener de 2000, de la Universitat de València (BOE de 4 de febrer de 2000), per a la provisió de la plaça de professor titular d'universitat (concurs número 29/2000), i una vegada acreditat pel concursant proposat que compleix els requisits a què fa referència l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i les altres disposicions que la despleguen, ha resolt:
  
Nomenar Pedro Cantos Sánchez professor titular d'universitat en l'àrea de coneixement de Fonaments de l'Anàlisi Econòmica, adscrita al Departament d'Anàlisi Econòmica.
  
València, 21 de juliol de 2000.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3861, del 20-10-2000 (2000/8370)

CORRECCIÓ d'errades de la Resolució de 18 de setembre de 2000, del director general de Transports, per la qual es convoca concurs públic per a l'adjudicació de cinc autoritzacions d'autotaxi de l'Àrea de Prestació Conjunta de Castelló.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3861

Data del DOGV
:   20-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8370


Data del document
:   20-10-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Correcció d'errades

Correcció d'errades

 Descriptors 

:   * llicència de transport
    * taxi
    * concurs administratiu

CORRECCIÓ d'errades de la Resolució de 18 de setembre de 2000, del director general de Transports, per la qual es convoca concurs públic per a l'adjudicació de cinc autoritzacions d'autotaxi de l'Àrea de Prestació Conjunta de Castelló. [2000/8370]
  
En el DOGV núm. 3.859, de 18 d'octubre de 2000, pàgines 18590 i següents, s'ha publicat la Resolució de 18 de setembre de 2000, del director general de Transports, per la qual es convoca concurs públic per a l'adjudicació de cinc autoritzacions d'autotaxi de l'Àrea de Prestació Conjunta de Castelló, on s'ha observat l'omissió de la instància, que tot seguit es reprodueix.
  
V. ALTRES ANUNCIS
  
g) ALTRES ASSUMPTES
  
1. Persones juridicopúbliques
  
Agència Tributària
  
Delegació de Valladolid